समाः

समाः धाःगु सुं नं मनु वा वस्तुयात बांलाकेगु ज्या ख। समाःज्याय् समाःमिया विचाः कथं म्हया कुचातयेत ब्वयेगु, मक्यनेगु, तिसा तिया आलङ्कारित यायेगु, कापः वा वसः, रंग आदि छ्येला स्वयेबिलय् भिंकिगु आदि ज्या जुइ। हलिंया अर्थतन्त्रय् थ्व ज्याया ख्यः छगू जटिल ख्यः जुइधुंकूगु दु। पाश्चात्य हलिमय् मिसातेगु समाःज्या छगू तःधंगु उद्योगया रुपय् पलिस्था जुइधुंकूगु दु। थ्व उद्योगय् म्हया कुचा कथंया विज्ञ (सं विज्ञ, छेंगु विज्ञ, ख्वाःया समाः विज्ञ आदि), थीथी अतर व नःस्वाइगु वस्तुया विशेषज्ञ, लाकां विज्ञ, वसः विज्ञ, निश्चित प्रकारया वसः विज्ञ, तिसा विज्ञ आदि थी-थी ख्यः पलिस्था जुइधुंकूगु दु। 

ख्यः
समाःज्याया छुं ख्यः थ्व कथं दु-
 संया समाः
 ख्वाःया समाः      
 वसः
 लाकां
 तिसा
 बुसा

स्वया दिसँ
समाःज्वलं
तिसा

पुचः:समाः